Borgarstjórn : „ Tillaga Sjálfstæðisflokks um að rekstur sorphirðu í borginni verði boðin út . Borgarstjórn samþykkir að kannað verði hvort hægt sé að ná hagkvæmni í rekstri sorphirðu í borginni með því að bjóða framkvæmd hennar út . Miðað skuli við að breytingin yrði gerð í áföngum , að byrjað væri í völdum hverfum , og reynslan metin áður en lengra yrði haldið . Skilyrða þyrfti að núverandi starfsfólk héldi störfum sínum og starfstengd réttindi þeirra fylgdu með . Með könnuninni mætti áætla sparnað og í framhaldinu kanna hvort draga mætti úr gjaldtöku í málaflokknum , og / eða draga úr umhverfisáhrifum sorphirðu í borginni . “ Meirihlutaflokkarnir og Sósíalistaflokkur sögðu nei . Sjálfstæðisflokkur og Miðflokkur já . Flokkur fólksins sat hjá . Tillagan var því felld .